text: Tað byrjaði áðrenn útbrotið: Ein tíðarlinja fyri koppsetingar-verkætlanina hjá BioNTech-“Pfizer"
text: #000001
text: Við øllum hesum slepst ikki uttanum, at koppsetingarverkætlanin hjá BioNTech í roynd og veru fór í gongd áðrenn nakar tilburður av kovid-19 var staðfestur! Eyðsýndi spurningurin er: Hvussu ber hetta til?
text: #000002
text: Margháttligu “loyni-upptøkurnar” hjá Project Veritas (sum vit á Hinvegin hava skrivað um her og her og her - ritstj.), eru farnar í kring sum eldur á Twitter og hava uttan iva ørkymlað almenningin enn meira. Men fyritøkan, sum í roynd og veru bæði hevur ment og eigur sonevndu ”Pfizer” kovid-19 koppsetingina, er týska fyritøkan BioNTech. BioNTech eigur undirliggjandi mRNA-tøknina, og – um vit ganga útfrá, at hetta í roynd og veru er hent yvirhøvur – at nøkur fyritøka hevur broytt mRNA til at koda fyri einum heimabryggjaðum frábrigdi av virusinum - so má tað vera BioNTech.
text: #000003
text: Hvussu er og ikki, sum eg viðgjørdi í míni seinastu grein, so er tað so, at hóast Ugur Sahin, forstjórin hjá BioNTech, í bókini ‘The Vaccine’, heldur uppá, at BioNTech fór undir kovid-19 koppsetingarverkætlanina hin 27. januar í 2020, so vita vit, at hetta ikki er satt: Ein kanningarfrágreiðing frá BioNTech, sum var útgivin sum svar uppá eina umbøn um alment innlit, vísir, at fyritøkan longu var farin í gongd við undankliniskar (djóra-) royndir hin 14. januar. Hetta er longu undranarvert, tí at 14. januar í 2020 er einans var tvær vikur eftir fyrstu skráseting av kovid-19 tilburðum í Wuhan. Júst henda sama dagin segði WHO, at eingi ”greið prógv” vóru fyri, at fólk kundu smitta sínámillum. (Tweetið hjá WHO liggur her .) Hví í allari víðu verð skuldi BioNTech byrjað at arbeitt uppá kovid-19 koppsetingar, uttan at tað var ávíst, at fólk kundu smitta sínámillum?
text: #000004
text: Um hetta mundið var Pfizer ikki partur av koppsetingarverkætlanini hjá BioNTech. Sum bókin ‘The Vaccine’ greðir frá, eydnaðist tað ikki lítlu týsku fyritøkuni, sum ongantíð hevði havt nakra vøru á marknaðinum, at fáa samstarv í lag við amerikonsku fleirtjóðafyritøkuna, fyrrenn tríggjar mánaðar seinni (s.156). Vit vita, at BioNTech byrjaði undanklinisku royndirnar 14. januar. Men tað merkir sjálvandi, at farið var undir verkætlanina enn fyrr. Evnið, sum bleiv roynt, má vera framleitt fyrst. Í hesum føri merkir tað fyrst at framleiða mRNA’ið og síðani at formulera tað inn í lipidar nanobitlar.
text: #000005
text: Sum nevnt í míni seinastu grein, var hetta júst endamálið við kanningini: at vita, hvussu mRNA’ið hja BioNTech, formulerað inn í lipidir, sum kanadiska fyritøkan Acuita hevði framleitt, royndist. BioNTech var enn ikki ført fyri at framleiða mRNA sum kotaði fyri nøkrum parti av SARS-CoV-2 virusinum – fulla genomið var ikki útgivið fyrr enn dagin fyri – og brúkti ístaðin mRNA, sum kotaði fyri einum proxy antigeni (luciferase). So hvussu langa tíð hevði tað tikið at gera frymilin tilreiðar at verða royndan? Tíbetur veitir bókin sum Sahin skrivaði saman við konu síni, Özlem Türeci, og journalistinum Joe Miller, viðkomandi kunning um tekniskar og logistiskar smálutir. At framleiða mRNA’ið – ein tilgongd sum inniber “tíggjutúsundtals stig” (s.182) – tekur fimm dagar (s. 170 og 171).
text: #000006
text: Fimm dagar leiðir okkum so aftur til 9. januar. Men mRNA’ið mátti tá verið hylkjað inn í lipidir og hetta inniber eitt ávísan logistiskan trupulleika: BioNTech kundi ikki sjálvt gera hetta á høvuðsstøðini í Mainz í Týsklandi enn. BioNTech hevði sínar egnu lipidir, men hesar vóru ikki egnaðar til endamálið. Fyri at fáa mRNA’ið hylkjað inn í lipidirnar frá Acuitas, mátti mRNA’ið vera sent til ein eysturríkiskan undirveitara uttanfyri Wien, ið rópast Polymun.
text: #000007
text: mRNA’ið var flutt við bili – sambært Sahin og Türeci vardi henda ferðin við bili 8 tímar –, síðan formulerað inn í lipidirnar av Polymun, og so var frymilin koyrdur aftur til Mainz. Í bókini lýsa Sahin og Türeci, at eitt rað av mRNA, sum seinni skulda nýtast í djóraroyndum, var liðugt 2. mars, síðan sent til Polymun, og so sent aftur til Mainz, hylkjað inn í lipidir, 9. mars (s. 116 og 123). Hetta leggur fimm dagar aftrat tíðarlinjuni, sum so leiðir okkum til 4. januar. Men tað ber so á, at BioNTech framdi ikki djóraroyndirnar. Eisini hesum tóku undirveitarar við royndarhentleikum sær av aðrastaðni. Í bókini ’The Vaccine’ siga Sahin og Türeci, at seinna undankliniska royndin byrjaði 11. mars, tveir dagar eftir at mRNA’ið, hylkjað í lipidum, kom til høldar.
text: #000008
text: Við at leggja tveir dagar afturat tíðarlinjuni, eru vit nú við 2. januar. Dagfestingin 2. januar í 2020 var ikki tvær vikur, men einans tveir dagar, eftir, at fyrstu tilburðirnir av kovid-19 vóru staðfestir í Wuhan tann 31. desembur í 2019.
text: #000009
text: Men áðrenn frymilin kundi fara í framleiðslu, er óneyðugt at siga, at hann fyrst mátti upphugsast og sniðgevast; og samband mátti fáast við Polymun og Acuitas, fyri at útvega neyðugu loyvini og at fáa samstarvið í lag. Alt hetta tekur tíð.
text: #000010
text: Sum tú sært, hava vit ikki lýsingar ella krav um haldaragjald á síðuni. Tað er tí at vit vilja hava tíðindi frá okkum at síggjast og lesast so víða sum gjørligt. Ístaðin livir Hinvegin av stuðli frá privatpersónum sum tær, ið halda, at okkara arbeiði hevur týdning og virði.Um tú eisini heldur tað, so kanst tú hjálpa okkum at halda arbeiðið koyrandi við antin at lata eina fasta upphædd ella gera eina eingangs flyting á konto nr 9865 1039800 - allur stuðul ger mun.
text: #000015
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000016
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000017
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands Sveisarar krevja fólkaatkvøðu um at varveita reiðan pening Uttanlands
text: #000018
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000019
text: Her er samrøðan við professor Glenn Diesen í fullum líki
text: #000023
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000025